El Castell acull el lliurament de diplomes als i les participants en els cursos de noves tecnologies
04/07/2005 10:14:00

# El Castell acull el lliurament de diplomes als i les participants en els cursos de noves tecnologies

*   04/07/2005 10:14:00
*   [Imprimir](#)
*   Compartir
*    https://www.alaquas.org/documento.asp?id\_do=9626

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9626%2F1&title=Ajuntament%20d%27Alaqu%C3%A0s.%20Prensa.El%20Castell%20acull%20el%20lliurament%20de%20diplomes%20als%20i%20les%20participants%20en%20els%20cursos%20de%20noves%20tecnologies)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9626/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9626/9626_Form_4.jpg)](https://www.alaquas.org/ficheros/documentos/2005/2/9626/9626_Form_10.jpg "<a href='https://www.alaquas.org/ficheros/documentos/2005/2/9626/9626_Form_10.jpg' target=_blank><i class='fa fa-external-link' aria-hidden='true'></i>.El Castell acull el lliurament de diplomes als i les participants en els cursos de noves tecnologies</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=9626&idioma=1&autotraduce=0)

En l'acte es va repartir una guia que ha editat l'Ajuntament d'Alaquàs amb què es regula l'ús i l'accés a les aules multimèdia de la ciutat

Vora 250 veïnes i veïnes d'Alaquàs van assistir el dijous 30 de juny al Castell d'Alaquàs per tal d'arreplegar el seu diploma i certificat de participació en els diferents Cursos de Noves Tecnologies que l'Ajuntament d'Alaquàs ha posat en marxa en l'últim any i que tenen per objectiu la difusió i la promoció de l'ús i el coneixement de l'ordinador i de les noves tecnologies entre la ciutadania.

A l'acte, a més dels i les participants, van estar presents l'Alcalde d'Alaquàs, Jorge Alarte i el Regidor de la Societat de la Informació i Modernització de l'Administració, Antonio Saura. L'Alcalde va aprofitar  la seua intervenció per felicitar totes les persones que en aquest any s'han interessat per aquests cursos i tallers, i va fer menció al treball que es ve realitzant a l'Ajuntament per tal de fomentar l'accés de tota la ciutadania, sense distinció d'edat i de manera gratuïta, a equipaments informàtics i a les noves tecnologies. Alarte va convidar a totes les persones presents a incorporar-se a la Societat de la Informació, exercint així el seu dret bàsic, i a continuar participant en aquests cursos.

L'Ajuntament va aprofitar aquest acte per a donar a conèixer una guia reguladora de l'ús de les aules multimèdia que ha estat editada recentment. En ella s'estableixen les normes de funcionament d'aquests espais, els horaris i emplaçaments de les aules així com els criteris d'organització. L'objectiu d'aquest nou recurs és apropar aquestes aules a totes les persones, assessorant-les i garantint-les l'accés gratuït a les noves tecnologies i un servei de qualitat.

Enguany s'han impartit un total de 17 cursos formatius d'introducció a Windows, Internet, correu electrònic i Open Office. Tots han estat dirigits a totes les edats. A més, s'han incorporat a aquesta programació un total de 22 tallers, que són cursos més bàsics i amb una duració reduïda, especialment adreçats a les persones majors i als més joves.

La formació, a través d'aquests cursos, i l'accés a les noves tecnologies, garantit amb la posada en marxa de les aules multimèdia, són dues de les línies de treball en les l'Ajuntament ve treballant per tal d'apropar la ciutadania a la Societat de la Informació. Aquestes iniciatives es completen amb les pàgines web d'Alaquàs, [www.alaquas.org](http://www.alaquas.org) i participem.alaquas.net, que volen ser dues ferramentes bàsiques d'informació i participació de la ciutadania.